แรงขายท้ายตลาดกด SET พลิกปิดลบ 2 จุด แนะจับตา SCC-PTTEP ประกาศงบฯสัปดาห์นี้
แรงขายท้ายตลาดกด SET พลิกปิดลบ 2 จุด แนะจับตา SCC-PTTEP ประกาศงบฯสัปดาห์นี้ โดยดัชนีปิดตลาดวันนี้ ที่ระดับ 1,674.22 จุด ลบ 1.53 จุด หรือ 0.09% มูลค่าการซื้อขาย 5.61 หมื่นล้านบาท
24 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,674.22 จุด ลบ 1.53 จุด หรือ 0.09% มูลค่าการซื้อขาย 5.61 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยในช่วงบ่ายนี้พักตัวหลังจากที่ได้ปรับตัวขึ้นไปมากแล้ว แม้ว่าช่วงเช้าจะปรับตัวขึ้นตามตลาดภูมิภาค รับ Sentiment บวกจากจีนมีการกระตุ้นเศรษฐกิจออกมา ทำให้ตลาดหุ้นในภูมิภาคเอเชียส่วนใหญ่อยู่ในแดนบวกกันในวันนี้ โดยเฉพาะตลาดหุ้นจีน และตลาดหุ้นฮ่องกงที่บวกได้มาก แต่มองเป็นแค่ Sentiment ระยะสั้นเท่านั้น เพราะยังต้องติดตามสงครามการค้า และทิศทางค่าเงินอยู่
สำหรับตลาดบ้านเรานักลงทุนคงจะขายลดความเสี่ยงก่อนที่จะหยุดยาวในช่วงปลายสัปดาห์นี้ และยังต้องติดตามการทยอยประกาศผลประกอบการของบริษัทจดทะเบียนงวดไตรมาส 2/61 ที่จะทยอยประกาศออกมาหลายบริษัทในสัปดาห์หน้า ส่วนในสัปดาห์นี้จะมีการประกาศผลประกอบการของ SCC และ PTTEP ที่จะต้องติดตามดูจะออกมาเป็นอย่างไร
ส่วนแนวโน้มการลงทุนในวันพรุ่งนี้ คาดว่าตลาดคงจะแกว่งไซด์เวย์ และมีโอกาสที่จะพักฐานได้ พร้อมให้แนวรับ 1,660-1,650 จุด ส่วนแนวต้าน 1,680-1,690 ถัดไป 1,700 จุด
ตลาดหุ้นเอเชีย
